Presidentvalget i USA 1860

Presidentvalget i USA i 1860 var det 19. presidentvalget i USAs historie, og det dannet bakteppet for den amerikanske borgerkrigen. Nasjonen hadde blitt splittet på 1850-tallet rundt de enkelte staters rett til selvstyre og spørsmålet om slaveri. Konflikten toppet seg i 1860, og det tidligere dominerende Demokratpartiet ble delt inn i en nordlig og en sørlig fraksjon. Dette var også grunnen til at de stilte to kandidater til valget, Stephen A. Douglas fra den nordlige avdelingen og John C. Breckinridge fra den sørlige. Dette ga Abraham Lincoln og Det republikanske parti det forspranget de trengte, og Lincoln ble valgt til USAs 16. president. 

I valgkampen ble både Lincoln og Douglas hånet som stygge. Douglas var i overkant av 150 cm høy, og motstanderne delte ut flyveblader med påskriften «Stephen Douglas, gutten som forsvant på vei hjem til sin mor. Han lystrer navnet ‘Lille kjempe’, snakker hele tiden, svært høyt, og alltid om seg selv.» En sørstatsavis beskrev den 192 cm høye Lincoln som «svartmusket og forbryteraktig, en blanding mellom handelsmann, hestetyv og nattmann.»

Se også 
 Liste over Amerikas forente staters presidenter

Referanser

Eksterne lenker 
 
 Resultater stat for stat
 Resultat etter fylke (counties)
 How close was the 1860 election? – Michael Sheppard, Michigan State University

Presidentvalg i USA
Valg i 1860
1860 i USA